# Just Sociats Asensio

Just Sociats Asensio (Sant Feliu Sasserra, Bages, 1 de març de 1978) és un corredor de fons, corredor de muntanya i de raquetes de neu català, seleccionador de l'equip català de raquetes de neu.
Els seus inicis en l'atletisme foren al Club Atlètic Manresa, un club al qual va tornar a representar el 2014. Amb el temps s'especialitzà en curses de fons per pista, en cros i en curses d'asfalt, i posteriorment en curses de muntanya, sense deixar mai el cros i les maratons d'asfalt. Ha estat vinculat al Club Excursionista Callús, formant part del qual triomfà el 2013 a la Copa d'Europa de Raquetes de neu. També estigué vinculat al Club Excursionista Bandolers, i des del març del 2017, en que fitxà pel Club Natació Terrassa, forma part d'aquest club. Des de l'any 2007 competeix en curses de muntanya i curses de raquetes de neu.
Sociats ha estat membre de la selecció catalana de curses de muntanya des del 2008. Els anys 2008, guanyant a la 3a Cursa del Pedraforca, i el 2010, a la 10a Cursa de Paüls, Sociats es convertí en Campió de Catalunya de Curses de Muntanya. El mateix anys 2008, formant part d'aquesta selecció, quedà en segona posició a la Copa d'Espanya de curses de muntanya. L'any 2016, després de guanyar la Cursa per Muntanya de Tivissa, es convertí en el guanyador de la Copa Catalana l’any 2016.
Pel que fa a les raquetes de neu, forma part de la selecció catalana des del 2009. L'any 2014 guanyà la medalla de bronze en el campionat del món de raquetes de neu, i el 2015 es convertí en subcampió del món. Ha guanyat en tres ocasions la Copa d'Europa de raquetes de neu, els anys 2009, 2011 i 2014.
Des de l'any 2016 Sociats és el seleccionador de l'equip de la selecció catalana de raquetes de neu.
L'any 2019 Just Sociats s'imposa en una cursa de raquetes de neu a la Patagònia Argentina.
Tot i la seva especialització en curses de raquetes de neu, Sociats no ha deixat de participar i competir en curses puopulars, com la Cursa de Festa Major de Terrassa el 2016, i en curses de muntanya, com la Pujada a la Mola, la cursa del Bolet d'Ullastrell el 2014, el Trail Sant Esteve el 2015, la Transenyera de Castellbell i el Vilar el 2016, o com la Marató de Muntanya de Sant Llorenç Savall el 2014. A la Pujada a la Mola, Sociats ha guanyat en diverses ocasions, entre les quals el 2009, 2011, 2014, 2016, o el 2019.

## Referències

* ↑ «Meritxell Calduch i Just Sociats tornen a l'Avinent Manresa. Dos dels millors esportistes de la pedrera manresana s'incorporaran a l'equip que els va veure néixer l'1 de novembre». Nació Digital, 16-10-2014 [Consulta: 24 octubre 2022].
* ↑ «Just Sociats triomfa a la Copa d'Europa de Raquetes. Just Sociats de Sant Feliu Sasserra i la vigatana Laia Andreu (ambdós del CE Callús) van guanyar una competició organitzada pel Club Excursionista Ripoll». Nació Digital, 25-02-2013 [Consulta: 24 octubre 2022].
* ↑ «Just Sociats correrà, el 2010, per al Centre Excursionista Bandolers, de Sant Feliu Sasserra». VilaWeb, 12-01-2010 [Consulta: 24 octubre 2022].
* ↑ «L'atleta Just Sociats fitxa pel Club Natació Terrassa El quatre cops campió del món de curses de muntanya signa un acord de col·laboració amb el club egarenc». Nació Digital, 14-03-2017 [Consulta: 24 octubre 2022].
* 1 2 3 4 «Just Sociats Asensio». Gran Enciclopèdia Catalana. Barcelona: Grup Enciclopèdia Catalana [Consulta: 24 octubre 2022].
* ↑ «Vint anys de campions de Catalunya de Curses per Muntanya». Federació d'Entitats Excursionistes de Catalunya (FEEC), 31-10-2020. [Consulta: 24 octubre 2022].
* ↑ «Just Sociats i Laia Andreu acaben la Copa d'Espanya de curses de muntanya en segona posició». Regió 7, 16·09·08 [Consulta: 24 octubre 2022].
* ↑ «Just Sociats i Ester Casajuana guanyen la Copa Catalana de Curses per Muntanya». Federació d'Entitats Excursionistes de Catalunya (FEEC), 10-10-2016 [Consulta: 24 octubre 2022].
* ↑ «Just Sociats llueix estelada al podi del mundial de raquetes. El corredor, fill de Sant Feliu Sasserra, es penja el bronze en el mundial de raquetes de neu disputat a Suècia». Nació Digital, 01-02-2014 [Consulta: 24 octubre 2022].
* ↑ «Just Sociats, subcampió del món de raquetes de neu». Nació Digital, 01-02-2015 [Consulta: 24 octubre 2022].
* ↑ «Just Sociats, campió d’Europa de curses amb raquetes de neu». VilaWeb, 18-03-2009 [Consulta: 24 octubre 2022].
* ↑ «La Selecció Catalana de Raquetes de neu, presentada a Puig-Reig. Una de les novetats per a la temporada 2016 és la incorporació de Just Sociats com a seleccionador». Diari de la Neu, 11-12-2015 [Consulta: 24 octubre 2022].
* ↑ «Just Sociats s'imposa en una cursa de raquetes de neu a la Patagònia Argentina». Nació Digital, 01-12-2019 [Consulta: 24 octubre 2022].
* ↑ «Just Sociats y Maria Ruiz se proclamaron vencedores en la Cursa Popular de Festa Major de Matadepera». Diari de Terrassa, 30-08-2016 [Consulta: 24 octubre 2022].
* ↑ «Doblet de Just Sociats a la Pujada a la Mola i a la Cursa del Bolet». Nació Digital, 26-12-2014 [Consulta: 24 octubre 2022].
* ↑ «Just Sociats i Rosa Navarro, els més ràpids al Trail Sant Esteve». Nació Digital, 01-06-2015 [Consulta: 24 octubre 2022].
* ↑ Sànchez, Pere «Just Sociats guanyador de la 6ena Transenyera de Castellbell i el Vilar». Castellvilarenc. Diari Digital de Castellbell i el Vilar, 12-09-2016 [Consulta: 24 octubre 2022].
* ↑ «Just Sociats i Laia Andreu celebren 20 anys de la Primera Marató de Muntanya el 2014». Nació Digital, 26-10-2014 [Consulta: 24 octubre 2022].
* ↑ «Just Sociats i Laia Andreu guanyen la Primera Marató de Muntanya de Catalunya d’enguany». Diari ARA, 28-10-2014 [Consulta: 24 octubre 2022].
* ↑ «Just Sociats s'imposa en la festiva i lúdica Pujada a la Mola». Corporació Catalana de Mitjans Audiovisuals (CCMA), 25-12-2009 [Consulta: 24 octubre 2022].
* ↑ «Just Sociats s'imposa a la Pujada a la Mola». Nació Digital, 26-11-2011 [Consulta: 24 octubre 2022].
* ↑ «Just Sociats s'imposa en la Pujada a la Mola i en la Cursa del Bolet d'Ullastrell». Regió 7, 27·12·14 [Consulta: 24 octubre 2022].
* ↑ «Just Sociats s'imposa a la Pujada a la Mola». Nació Digital, 25-12-2016 [Consulta: 24 octubre 2022].
* ↑ «Just Sociats i Queralt Riba, els més ràpids en la Pujada a la Mola per Nadal». Ultres de Muntanya, 25-12-2019 [Consulta: 24 octubre 2022].